Chinandega
<s>Chinandega je općina od 137,170 i grad od 114,417 stanovnika. na zapadu Nikaragve u Departmanu Chinandega u kom je administrativni centar.</s>

<s>Geografske karakteristike 
Chinandega se prostire po pacifičkoj obalnoj ravnici na nadmorskoj visini od 46 metara, udaljena 134 km zapadno od glavnog grada Manague. i 20 km od luke Corinto</s>

<s>Historija</s>

<s>Mjesto su osnovali Španjolski kolonisti u 16. vijeku i nazvali ga Villa Chinandega.</s><s>Ime Chinandega ima etimologiju iz nahuatlanske riječi - chinantecal koja znači Mjesto okruženo trskom.</s>

<s>Ono je toliko naraslo da je 1835. dobilo pravo da u januaru organizira sajam, nakon tog je martu 1836. dobilo status ville (gradića).</s><s>Tad mu je promjenjeno ime u Villa Nuestra Señora Santa Ana, po svetici zaštitnici.</s><s>Nakon tog je 1839. dobilo status grada, a 1842 je proglašeno prijestolnicom kratkotrajne Federacije Centralne Amerike (Honduras, Salvador i Nikaragva). .</s>

<s>Snažni potresi 1885. i 1898. dobrano su oštetili grad.</s><s>Ponovno je razaran u vrijeme Američke okupacije Nikaragve, za dva građanska rata; -1912. i 1926.-1927., tad je zaradio ime - grad mučenik.</s>

<s>Velika poplava 1960. sa Pacifika porušila je sve mostove, pa je Chinandega neko vrijeme bila odsječena od svijeta.</s>

<s>Chinandega je između 1978. - 1979. bila poprište borbi između sandinističkih gerilaca i nikaragvanske vojske (Guardia Nacional), tad je centar grada pretrpio razaranja od bombardiranja vladine avijacije.</s>

<s>Uragan Mitch je 29. oktobra 1998. ozbiljno oštetio grad i pobio par hiljadu ljudi.</s>

<s>Potres magnitude 6° po Richteru u septembru 2016.sa epicentrom u tridesetak km udaljenom Puerto Morazánu ponovno je oštetio grad.</s>

<s>Privreda i transport</s>

<s>Današnja Chinandega je trgovački i industrijski centar, koji prerađuje proizvode svoje agrarne okolice; pamuk, šećernu trsku, banane, kožu i drvo.</s><s>Pored tog ima i tvornicu kozmetičkih proizvoda i pogone metaloprerađivačke industrije.</s>

<s>Grad se nalazi na trasi Pacifičke željeznice, jedan njen krak vodi do luke Corinto, autoputom je povezana sa Leónom i Managvom.</s>

<s>Izvori</s>

<s>Vanjske veze</s>

<s>Alcadia de Chinandega</s>

<s>Gradovi u Nikaragvi</s>

